laion/Wikipedia-Exotic huggingface dataset:
ולטר נרנסט

ולטר הרמן נרנסט (בגרמנית: Walther Hermann Nernst‏; 25 ביוני 1864 – 18 בנובמבר 1941) היה כימאי גרמני, חתן פרס נובל לכימיה לשנת 1920, "על מחקריו בתרמוכימיה". נרנסט עזר לבסס את התחום המודרני של כימיה פיזיקלית, ותרם לאלקטרוכימיה, תרמודינמיקה, פיזיקה של מצב מוצק ופוטוכימיה. הוא ידוע גם בזכות גילוי משוואת נרנסט. בשנת 1886 גילה אפקט נרנסט. נרנסט נולד בבריזן, פרוסיה לאב גרמני ואם פולנייה. הוא למד פיזיקה ומתמטיקה באוניברסיטאות של ציריך, ברלין וגראץ. אחרי שעבד תקופה מסוימת בלייפציג, הוא יסד את המוסד לכימיה פיזיקלית ואלקטרוכימיה בגטינגן. ב-1898 המציא נרנסט נורת להט חשמלית בעלת חוט להט מחומר קרמי, מנורת נרנסט. כמו כן המציא מקור אור תת-אדום לשימוש בספקטרוסקופיה, בשם זוהר נרנסט. נרנסט חקר לחץ אוסמוטי ואלקטרוכימיה. בסביבות 1906 הוא ביסס את מה שנקרא בפיו "תאוריית החום" ובהמשך נודע בתור החוק השלישי של התרמודינמיקה (אשר מתאר את התנהגות החומר כאשר הטמפרטורה קרובה לאפס המוחלט). ב-1920 קיבל נרנסט פרס נובל לכימיה בעקבות עבודתו בתרמוכימיה. ב-1924 הפך לראש המכון הפיזיקלי-כימי בברלין ופרש מתפקיד זה ב-1933. לאחר מכן עבד בתחומי האלקטרואקוסטיקה ואסטרופיזיקה. ב-1930 המציא נרנסט פסנתר חשמלי(אנ'), תוך החלפת תיבת התהודה בפיקאפ ובמגברי צליל חשמליים כפי שהדבר נעשה בגיטרה חשמלית. אתר האינטרנט הרשמי של ולטר נרנסט (בגרמנית) ולטר נרנסט, באתר פרס נובל (באנגלית) ולטר נרנסט, באתר פרויקט הגנאלוגיה במתמטיקה ולטר הרמן נרנסט, באתר מוזיאון המדע בירושלים ולטר נרנסט, באתר אנציקלופדיה בריטניקה (באנגלית) ולטר נרנסט, באתר "Find a Grave" (באנגלית)
עיצורים מלועלעים

עיצורים מלועלעים (Pharyngealized) הם עיצורים הנחתכים בלוע בנוסף לבסיס החיתוך הראשי כך שבעת הגיית העיצורים ישנה התכווצות של שרירי הלוע (מעין הגיית ע במקביל להגיית העיצור). הדרך לסמן עיצור מלועלע באלפבית הפונטי הבינלאומי היא: רישום סימן שאלה מוקטן מימין לסימן העיצור הבסיסי [ˤ]. לדוגמה: [dˤ] היא הגרסה המלועלעת של [d]. הערבית משתמשת בהגייה מלועלעת עבור ארבעת העיצורים הנחציים הבאים: האות ص מייצגת עיצור מכתשי מלועלע, חוכך, אטום [sˤ], האות ض מייצגת עיצור מכתשי מלועלע, סותם, קולי [dˤ], האות ط מייצגת עיצור מכתשי מלועלע, סותם, אטום [tˤ], והאות ظ מייצגת עיצור מכתשי מלועלע, חוכך, קולי [zˤ] או עיצור שיני מלועלע, חוכך, קולי [ðˤ]. עיצור מכתשי מלועלע, סותם, קולי [dˤ] עיצור מכתשי מלועלע, סותם, אטום [tˤ] עיצור מכתשי מלועלע, חוכך, קולי [zˤ] עיצור מכתשי מלועלע, חוכך, אטום [sˤ] עיצור מכתשי מלועלע, מקורב צדי [lˤ] עיצור מכתשי מלועלע, חוכך צדי, אטום [ɬˤ] עיצור שיני מלועלע, מחוכך, קולי [ðˤ] עיצור לועי מלועלע, סותם, אטום [qˤ]
Freedom (אלבום של סנטנה)

Freedom הוא אלבום האולפן ה-15 של להקת סנטנה. אלבום זה לא הצליח מסחרית, והגיע למקום ה-95 במצעד הבילבורד 200 של שנת 1987. קרלוס סנטנה - גיטרה ושירה טום קוסטר - קלידים צ'סטר ד. תומפסון - קלידים גרג רולי - סינתיסייזר וקלידים אלפונסו ג'ונסון - גיטרה בס גרהם ליר - תופים ארמנדו פראזה - תופי קונגה, וכלי הקשה אורסאס וילטו - טימבלס ראול ראקוו - תופי קונגה, כלי הקשה, ושירה באדי מיילס - שירה מידע על האלבום Freedom באתר MusicBrainz האלבום Freedom באתר Discogs Freedom באתר Allmusic (באנגלית) Jimmy Guterman, ‏Santana - Freedom, באתר הרולינג סטון, 7 במאי 1987 Freedom באתר Amazon (באנגלית)
משוואת נרנסט

באלקטרוכימיה, משוואת נרנסט מגדירה את פוטנציאל האלקטרודה   E {\displaystyle \ E} ביחס לפוטנציאל האלקטרודה התקני   E 0 {\displaystyle \ E_{0}} של זוג האלקטרודות או של חצאי התא של תא אלקטרוכימי. בפיזיולוגיה משמשת משוואת נרנסט למציאת הפוטנציאל החשמלי של קרום התא ביחס ליון אחד. המשוואה קרויה על שם הכימאי הגרמני-פולני חתן פרס נובל לכימיה ולטר נרנסט אשר ניסח אותה לראשונה. E = E 0 − R T n F ln ⁡ a red a ox {\displaystyle E=E^{0}-{\frac {RT}{nF}}\ln {\frac {a_{\mbox{red}}}{a_{\mbox{ox}}}}}   R {\displaystyle \ R} הוא קבוע הגזים וערכו 8.314510 J m o l ⋅ K {\displaystyle 8.314510_{\frac {J}{mol\cdot K}}}   T {\displaystyle \ T} היא הטמפרטורה, בקלווין.   a {\displaystyle \ a} היא האקטיביות הכימית בצד המחוזר והמחומצן, בהתאמה.   F {\displaystyle \ F} הוא קבוע פאראדיי וערכו 96 , 485 C o l o u m b m o l {\displaystyle 96,485_{\frac {Coloumb}{mol}}}   n {\displaystyle \ n} הוא מספר מולי האלקטרונים אשר עוברים בחצי התגובה. מכיוון שבמקרים רבים התגובה מתרחשת בטמפרטורת החדר, ניתן לקצר ולהציב את הערכים של   R {\displaystyle \ R} ו-   T {\displaystyle \ T} בטמפרטורת החדר, להחליף את הלוגריתם הטבעי בלוגריתם לפי בסיס 10, ולקבל: E = E 0 − 0.0592 n log ⁡ [ red ] [ ox ] {\displaystyle E=E^{0}-{\frac {0.0592}{n}}\log {\frac {[{\mbox{red}}]}{[{\mbox{ox}}]}}} [ red ] {\displaystyle [{\mbox{red}}]} הוא ריכוז המחזר. [ ox ] {\displaystyle [{\mbox{ox}}]} הוא ריכוז המחמצן. לפוטנציאל בקרום התא ביחס ליון חיובי אחד (עבור יון שלילי יש לשנות את הסימן לפני הלוגריתם ל(-) (שלילי) E = E 0 + 0.0592 n log ⁡ [ ion out of cell ] [ ion inside cell ] {\displaystyle E=E^{0}+{\frac {0.0592}{n}}\log {\frac {[{\mbox{ion out of cell}}]}{[{\mbox{ion inside cell}}]}}} משוואת גולדמן - חישוב מתח קרום תא עם חדירות למספר יונים, שזהו המצב הטבעי בגוף
פטריק ואן אנהולט

פטריק ג'ון מיגל ואן אנהולט (נולד ב-29 באוגוסט 1990) הוא כדורגלן הולנדי המשחק בעמדת המגן שמאלי בפ.ס.וו. איינדהובן ובנבחרת הולנד. ואן אנהולט החל לשחק במחלקת הנוער של הקבוצה וגדל בה. הוא ערך את הופעת הבכורה שלו ב-24 במרץ 2010 בניצחונה של צ'לסי על פורטסמות' 5-0 כשנכנס במקומו של יורי ז'ירקוב. הוא כבש את שער הבכורה שלו בקבוצה הבוגרת בהפסד של צ'לסי לניוקאסל בגביע הליגה 4-3. בקיץ 2009 הושאל לקובנטרי סיטי לחצי שנה, ערך את הופעתו הבכורה בקבוצה ב-9 באוגוסט בניצחון 1–2 נגד איפסוויץ' טאון. ב-29 בינואר 2010 הושאל בפעם השנייה לניוקאסל יונייטד. ב-26 בינואר 2011 הושאל ללסטר סיטי. ערך את הופעתו הבכורה בקבוצה ב-1 בפברואר בניצחון 0–1 נגד שפילד יונייטד. ב-31 באוגוסט 2011 הושאל לויגאן את'לטיק לעונה אחת, בה כבש את שערו הראשון בפרמייר ליג. ב-17 בינואר 2012 הושאל בפעם החמישית והאחרונה לויטסה ארנהם ההולנדית. ב-25 ביולי 2014 עזב את צ'לסי וחתם בסנדרלנד על חוזה לארבע שנים. ב-30 בינואר 2017 חתם בקריסטל פאלאס לארבע וחצי שנים. ב-28 ביולי 2021 חתם בגלאטסראיי לשלוש שנים. ב-27 בפברואר 2022 כבש את שערין הראשונים במועדון, כשכבש צמד שערים בניצחון 2-4 על ריזספור. ב-1 בפברואר 2023 חזר לאחר 15 וחצי שנה לפ.ס.וו. איינדהובן והושאל עד לסוף העונה. מדיה וקבצים בנושא פטריק ואן אנהולט בוויקישיתוף פטריק ואן אנהולט, ברשת החברתית אקס (טוויטר) פטריק ואן אנהולט, ברשת החברתית אינסטגרם פטריק ואן אנהולט, באתר Transfermarkt פטריק ואן אנהולט, באתר Soccerway פטריק ואן אנהולט, באתר BDFutbol פטריק ואן אנהולט, באתר WorldFootball.net פטריק ואן אנהולט, באתר National Football Teams פטריק ואן אנהולט, באתר FootballDatabase.eu פטריק ואן אנהולט, באתר ESPN ערך זה הוא קצרמר בנושא כדורגלנים. אתם מוזמנים לתרום לוויקיפדיה ולהרחיב אותו.
דוד בונדי

דוד בונדי (נולד ב-17 בינואר 1947) הוא מנהל ישראלי. בין השאר היה מנכ"ל הסניף הישראלי של חברת השילוח הבינלאומית DHL, מנכ"ל דן אנד ברדסטריט בישראל ומנכ"ל אגרקסקו. דוד בונדי נולד בשנת 1947, גדל והתחנך בירושלים. את שירותו הצבאי סיים בדרגת רס"ן בחיל השריון כקצין מבצעים חטיבתי. למד לתואר ראשון בכלכלה אוניברסיטה העברית. עבר להתגורר מספר שנים בארצות הברית, השלים תואר שני במינהל עסקים באוניברסיטת שיקגו ופעל כנספח מסחרי של חב' MEADWEST. בנוסף שימש קצין ביטחון בשגרירות הישראלית. בשנת 1978 שב לישראל ומאז מילא מספר תפקידים במשק הישראלי: מנהל יצוא בחב' "אגמו", מנהל פיתוח עסקי ב"פקר פלדה" ומנהל מוצר בחברת "ויטקו כימיקלים" שנרכשה בהמשך על ידי חברת יוניליוור. בשנים 1983–1998 שימש מנכ"ל חברת "דן אנד ברדסטריט" בישראל. בשנים 1998–1999 שימש יועץ בכיר בחברת "רותם אסטרטגיה" העוסקת בייעוץ אסטרטגי. בשנים 2000–2008 שימש מנכ"ל הסניף הישראלי של חברת השילוח "DHL", ובמהלך תקופה זו כיהן כיו"ר חטיבת הבלדרים הבינלאומיים באיגוד לשכות המסחר. עוד במקביל לתפקידו ב-DHL, כיהן כיו"ר מועצת המנהלים של איקאה בישראל ובמסגרת זו היה אחראי לפתיחת הסניף הראשון של הרשת בישראל. ב-1 בנובמבר 2010 החליף את שלמה תירוש כמנכ"ל חברת אגרקסקו, שהייתה באותה עת חברת הדגל הישראלית ליצוא חקלאי. הוא הודיע על התפטרותו ביולי 2011, לאחר שהחברה הגיעה לחדלות פרעון. בונדי נשוי לחווה (אזרחית הולנדית שעלתה לישראל) ואב לשניים. מתגורר ברמת אפעל. דוד בונדי התמנה למנכ"ל אגרקסקו - פורטל החקלאות הישראלי, 3 בספטמבר 2010 אבי שאולי, ‏מנכ"ל אגרקסקו דוד בונדי התפטר מתפקידו, באתר גלובס, 10 ביולי 2011
עיצורים משופתתים

עיצורים מְשׂוּפְתָּתִים (labialized), הם עיצורים הנחתכים בשפתיים בנוסף לבסיס החיתוך הראשי שלהם כך שבעת הגיית העיצור מכווצות השפתיים. המשופתתים נפוצים בשפות הקווקזיות הצפון-מערביות (כצ'רקסית ואבחזית), ובשפות ממשפחת השפות אתבסקה שבצפון אמריקה. באלפבית הפונטי הבינלאומי מסומנים העיצורים המשופתתים באמצעות רישום סימן w מוקטן [ʷ] לימין האות. לדוגמה: [kʷ] היא הגרסה המשופתתת של [k]. כדי לבטא את העיצור [kʷ], נדרש לבטא את הצלילים [k] ו-[w] בו-זמנית. באנגלית הצליל הקרוב לעיצור וילוני משופתת, סותם, אטום [kʷ] הוא q במילים Queen או Squirrel, אך במילים הללו ההגייה היא [kw] ושני העיצורים [k] ו-[w] אינם מבוטאים יחדיו. עיצור וילוני משופתת, מקורב [w] עיצור וילוני משופתת, מקורב, אטום [ʍ] עיצור חכי משופתת, מקורב [ɥ] עיצור סדקי, סותם, אטום, משופתת [ʔʷ] עיצור לועי, סותם, משופתת [Qʷ] עיצור ענבלי, סותם, קולי, משופתת [ɢʷ] עיצור ענבלי, סותם, אטום, משופתת [qʷ] עיצור וילוני, סותם, קולי, משופתת [gʷ] עיצור וילוני, סותם, אטום, משופתת [kʷ] עיצור מכתשי, סותם, קולי, משופתת [dʷ] עיצור מכתשי, סותם, אטום, משופתת [tʷ] עיצור דו-שפתי, סותם, קולי, משופתת [bʷ] עיצור דו-שפתי, סותם, אטום, משופתת [pʷ] עיצור סדקי, חוכך, אטום, משופתת [hʷ] עיצור לועי, חוכך, קולי, משופתת [ʕʷ] עיצור לועי, חוכך, אטום, משופתת [ħʷ] עיצור ענבלי, חוכך, קולי, משופתת [ʁʷ] עיצור ענבלי, חוכך, אטום, משופתת [χʷ] עיצור וילוני, חוכך, קולי, משופתת [ɣʷ] עיצור וילוני, חוכך, אטום, משופתת [xʷ] עיצור מכתשי-חכי, חוכך, קולי, משופתת [ʑʷ] עיצור מכתשי-חכי, חוכך, אטום, משופתת [ɕʷ] עיצור כפוף, חוכך, קולי, משופתת [ʐʷ] עיצור כפוף, חוכך, אטום, משופתת [ʂʷ] עיצור בתר-מכתשי, חוכך, קולי, משופתת [ʒʷ] עיצור בתר-מכתשי, חוכך, אטום, משופתת [ʃʷ] עיצור מכתשי, חוכך, קולי, משופתת [zʷ] עיצור מכתשי, חוכך, אטום, משופתת [sʷ] עיצור שיני, חוכך, קולי, משופתת [ðʷ] עיצור שיני, חוכך, אטום, משופתת [θʷ] עיצור שפתי-שיני, חוכך, קולי, משופתת [vʷ] עיצור שפתי-שיני, חוכך, אטום, משופתת [fʷ] עיצור דו-שפתי, חוכך, קולי, משופתת [βʷ] עיצור דו-שפתי, חוכך, אטום, משופתת [ɸʷ] עיצור מכתשי, חוכך צידי, אטום, משופתת [ɬʷ] עיצור לועי, מחוכך, סותם, משופתת [Qħʷ] עיצור ענבלי, מחוכך, קולי, משופתת [ɢʁʷ] עיצור ענבלי, מחוכך, אטום, משופתת [qχʷ] עיצור וילוני, מחוכך, אטום, משופתת [kxʷ] עיצור בתר-מכתשי, מחוכך, קולי, משופתת [ʤʷ] עיצור בתר-מכתשי, מחוכך, אטום, משופתת [ʧʷ] עיצור מכתשי, מחוכך, קולי, משופתת [ʣʷ] עיצור מכתשי, מחוכך, אטום, משופתת [ʦʷ]
Spirits Dancing in the Flesh

Spirits Dancing in the Flesh הוא אלבום אולפן ה-16 של להקת סנטנה. האלבום יצא בעקבות האלבום "Viva Santana!", שציין 20 שנה ללהקה. באלבום זה הופיעו גרסאות כיסוי לשירים של ג'ימי הנדריקס, באבאטונדה אולטונג'י, והאחים אייזלי. באלבום זה נגנה הלהקה בסגנון הארד רוק, אלבום זה הגיע למקום ה-85 במצעד הבילבורד 200 של שנת 1990. קרלוס סנטנה - גיטרה, תוף מרים, כלי הקשה, ושירה אלפונסו ג'ונסון - בס אלכס ליגרטווד - גיטרה ושירה ארמנדו פראזה - תופי בונגו, ותופי קונגה ראול ראקוו - תופי קונגה ושירה צ'סטר ד. תומפסון - אורגן האמונד, וקלידים ריס וואלפרדו - תופים וטימבלס מידע על האלבום Spirits Dancing in the Flesh באתר MusicBrainz האלבום Spirits Dancing in the Flesh באתר Discogs Spirits Dancing in the Flesh באתר Allmusic (באנגלית) Fred Goodman, ‏Santana - Spirits Dancing in The Flesh, באתר הרולינג סטון, 20 בספטמבר 1990
Milagro

Milagro (בספרדית: נס), הוא אלבום האולפן ה-17 של להקת סנטנה. לאחר 22 שנה של שיתוף פעולה עם חברת התקליטים קולומביה רקורדס, היה זה האלבום הראשון שהופק על ידי חברה אחרת. האלבום לא זכה להצלחה מסחרית רבה, ודורג במקום ה-102 במצעד הבילבורד 200 של שנת 1992. קרלוס סנטנה - גיטרה, כלי הקשה, ושירה צ'סטר תומפסון - קלידים ושירה בני ריטוואלד - גיטרה בס וואלפרדו רייס - תופים וכלי הקשה ראול ראקוו - תופי קונגה טימבלס ושירה קארל פראזו - תופי בונגו, טימבלס, ושירה רבקה מאולאון - פסנתר מידע על האלבום Milagro באתר MusicBrainz מידע על האלבום Milagro באתר AllMusic האלבום Milagro באתר Discogs John Swenson, ‏Santana - Milagro, באתר הרולינג סטון, 29 בינואר 1997
המשבר הכלכלי בשנותיה הראשונות של ישראל

המשבר הכלכלי בשנותיה הראשונות של המדינה או משבר 1951 הוא משבר כלכלי שפקד את המשק הישראלי ושיאו בשנת 1951. כאשר הוחלפה הלירה הארץ ישראלית (לא"י) בלירה הישראלית עם קום המדינה נקבעו שערי חליפין עם שאר המטבעות, הוחלט ששוויו של המטבע החדש יהיה שווה ערך לשוויה של לירה שטרלינג אחת. עד מהרה התברר שהשערים שנקבעו לא ריאלים- לירה ישראלית אחת הייתה שווה פחות מלירה שטרלינג. במהלך השנים נמנעה המדינה לשנות את שער החליפין (פרט לשינוי זעיר בספטמבר 1949). המניע נבע בעיקר מהרצון למנוע את התגברות האינפלציה (שהייתה גבוהה באותו זמן) ולשמר את המחירים הנמוכים של מוצרי הצריכה כחלק ממדיניות הקיצוב. התוצאה הייתה שמירה על שער חליפין נמוך כדי לא להגדיל את החריגה בתקציב. הנזק המרכזי היה המשמעות שיש לדבר לגבי מאזן התשלומים (מדד המסכם את כל ההוצאות במטבע חוץ כנגד כל ההכנסות ממטבע חוץ). במצב שנוצר היה למטבע ערך גבוה ביחס למטבעות אחרים והתאפשר יבוא זול עליו שילמה המדינה במטבע חוץ. היצוא לעומת זאת, עליו מקבלת המדינה תמורה במטבע חוץ נחלש, שכן בשל שער החליפין היצואנים מקבלים פחות תמורה (במטבע חוץ) על מוצרי היצוא (שיוצרו בתוך המדינה, במטבע מקומי). עד למדיניות הכלכלית החדשה, נמשך המצב הזה ובמציאות נוצרו כמה וכמה שערי חליפין ביניהם היה על המדינה לתמרן. ריבוי השערים גרם בלבול רב, ופגע קשות ביכולת התכנון של המשק (שכן אף אחד לא יודע על פי איזה שער חליפין יקנו מוצרי היבוא) ולחצים שונים שהופעלו כדי לקבל שער חליפין שיגביר את הרווח מעיסקאותיהם. מדיניות שער החליפין יצרה גירעון במאזן התשלומים שהיה צורך לכסות. המימון הגיע בחלקו הקטן ממגביות שנאספו בקרב יהודי חו"ל ומיתרות השטרלינג - סכום כסף שהיה שייך למדינה והוקפא אצל ממשלת בריטניה, שהסכימה לשחרר אותו רק ב־1949. מכיוון שמקורות אלו לא כיסו את כל הגירעון החלה המדינה ללוות כספים לטווח קצר מהבנקים ומגורמים כלכליים אחרים. בשלב מסוים הבינו המלווים שמצבה של המדינה מדרדר וכי ההלוואה כוללת סיכון גדול מדי ולכן הפסיקו להלוות כסף למדינה. כתוצאה מכך הגיעה הממשלה למצב בו אין בידה מספיק יתרות של מטבע חוץ ונוצר חשש ממשי לתפקוד המדינה. המשבר גם לווה במשבר מקביל - מדיניות הקיצוב הלכה והתמוטטה בשל דעת הקהל שהובעה בבחירות המקומיות של נובמבר 1950. בבחירות אלו זכתה אומנם מפא"י - מנהיגת הצנע, אך הציונים הכלליים יריביה שדרשו את ביטול הצנע, היו רחוקים ממנה רק כדי אחוזים בודדים. כתוצאה מכך בוטל משרד האספקה והקיצוב והוקדמו הבחירות הכלליות ליולי 1951. במהלך הבחירות הכלליות איבדה מפא"י מנדט אחד, והציונים הכלליים התחזקו מאוד ועלו משבעה לעשרים מנדטים. תוצאות הבחירות הכלליות שמו קץ למדיניות הצנע והביאו לידי קבלת המדיניות הכלכלית החדשה, בה דגל שר האוצר, אליעזר קפלן.
SnRNA

RNA גרעיני קטן (באנגלית: Small Nuclear Ribonucleic Acid, ובקיצור: snRNA), הן מולקולות קטנות מסוג RNA השייכות למשפחת ה-ncRNA, אשר מצויות בגרעינם של תאים אאוקריוטים. הם משועתקים על ידי RNA פולימראז, RNA Polymerase II או RNA Polymerase III, ומעורבים במגוון תהליכים חשובים, כגון שחבור (הסרת אינטרונים מה-mRNA), בקרת גורמי שעתוק שונים ובאחזקת הטלומרים. ה-snRNA קשורים תמיד לחלבונים מסוימים, והקומפלקסים שהם יוצרים יחד עם החלבונים הללו מכונים snRNP‏ (small nuclear ribonucleoproteins), ולהם פעילות מזרזת. קבוצה גדולה של ה-RNA גרעיני הקטן ידועה בתור small nucleolar RNA‏ (snoRNA). אלו הן מולקולות RNA קטנות אשר להן תפקיד חשוב בביוגנזה, וכן הן מכווינות שינויים שונים ב-RNA השונים (tRNA,‏ rRNA וכן snRNAs). ncRNA חומצות גרעין ערך זה הוא קצרמר בנושא ביולוגיה. אתם מוזמנים לתרום לוויקיפדיה ולהרחיב אותו.
Supernatural

Supernatural (על טבעי) הוא אלבום האולפן ה-18 של להקת סנטנה. מאלבום זה נמכרו יותר מ-27 מיליון עותקים ברחבי העולם. בארצות הברית בלבד הגיע האלבום למעמד 15 פלטינה. האלבום זכה בתשעה פרסי גראמי ביניהם פרס גראמי לאלבום השנה, ושלושה פרסי גראמי הלטיני. האלבום דורג במקום הראשון במצעד הבילבורד 200 של שנת 1999. אלבום זה אף הוכר כאלבום הלטיני הנמכר ביותר בספר השיאים של גינס. הלהיטים באלבום: "Smooth" ו-"Maria Maria" דורגו במקום הראשון במצעד הבילבורד הוט 100 1999. באלבום זה התארחו האמנים: אריק קלפטון, רוב תומאס, סי-לו, לורין היל, דייב מתיוס, ואיגל איי צ'רי. מידע על האלבום Supernatural באתר MusicBrainz מידע על האלבום Supernatural באתר AllMusic האלבום Supernatural באתר Discogs יוסי בבליקי, ‏ויווה קרלוס סנטנה, חיים שכאלה, באתר גלובס, 21 בנובמבר 1999 David Wild, ‏Santana - Supernatural, באתר הרולינג סטון, 9 ביולי 2003 allmusic הפרסים בהם זכה האלבום האלבום allmusic האלבום במקום הראשון במצעד הבילבורד 200 האלבום באתר ספר השיאים של גינס allmusic הלהיטים שבלטו באלבום
אנטרוסטיונס

אנטרוסטיונס (בלטינית: antrustiones, בריבוי אנטרוסיו (antrusio), מגרמנית עתיקה: trosgt) היו חברי המשמר האישי של המלכים המרובינגים ושימשו רק את המלך או המלכה. אנטרוסיונס היו אמנם רק בממלכה המרובינגית, אבל רעיון המשמר האישי הגיע מהזיפה הגרמאני וקבוצת הקומיטטוס. האנטרוסטיונס היו אנשים חופשיים, צעירים נושאי נשק, רובם בני אריסטוקרטיה, רובם ממוצא פרנקי שהיוו בני לוויה ומשמר אישי של המלך, סעדו על שולחנו והיו מוגנים על ידי סעיפים מיוחדים בחוק הסאלי. על מנת להתקבל כחבר במשמר היה על המועמד להגיע עם נשקו אל חצר המלך, להניח את ידיו בידי המלך (in manus nostra ובגרמנית Handgebärde) ולהשבע אמונים (פידליטאס), שבועה נוספת על זו שהיה חייב בה כל מי שהיה חלק מחצר המלך. כאשר שבועתו התקבלה היה האדם מתקבל כחלק מ- truste dominica או Antrustio Dominicus כלומר אחד מחברי המלך. החובות שנוצרו על ידי טקס ההומאז' ושבועת-האמונים נשארו בתוקפן למשך ימי-חייהם של הצדדים לחוזה. הן פקעו עם פטירת אחד מהם. על פי החוק הסאלי אנטרוסיו נהנו מדמי כופר נפש (wergeld) משולשים, כלומר אם היה אדם הורג בן אנטרוסיונס, היה ההורג מחויב בתשלום הגבוה פי 3 מאשר תשלום על הריגת אדם חופשי אחר. גם אדם שמוצאו לא היה מהאריסטוקרטיה, אם הצטרף לחבורת האנטרוסיו, זכה מיד במעמד המקנה דמי כופר נפש משולשים. צעירים ממוצא גאלו-רומי שהצטרפו לאנטרוסיו כונו convivae regis וכופר הנפש עבורם היה פי 3 מאשר של אדם גאלו-רומי אחר, אולם פחות מאשר של אנטרוסיו ממוצא פרנקי, היות שאצל הגאלו רומים לא היה צריך בכופר נפש למניעת נקמה אלא רק כפיצוי. אחד מנוסחי הטקסט של מרקולפוסמתייחס לטקס זה. מן הדין הוא לגמול לכל אלה, אשר הבטיחו לנו נאמנות ללא סייג בעזרתנו ומאחר והנאמן לנו ("___") ברצון האל בא אל ארמוננו, על נשקו ונשבע בידנו נאמנות ואמון, מחליטים אנו ומצווים באמצעות תעודה זו, שמעתה והלאה יימנה במניין בני הלוויה שלנו. ואם יהין מישהו לשלוח בו יד ולהרגו, ידע שנטל עליו לשלם כופר ערכו (wergeld) ‏600 סולידי. — Marculfi Formularum liber I KARL ZEUMER (Formulae Merovingici et Karolini Aevi), Hanover, 1887 עם התפתחות הפיאודליזם, קם מעמד הווסאלים ומעמד האנטרוסיו איבד את חשיבתו, אבל אין זהות בין וסאל לאנטרוסיונס. לאנטרוסיונס היה תפקיד צבאי, הם שימשו אך ורק מלכים ואילו וסאל היה מעמד חברתי-כלכלי ולא תמיד בעל משמעות צבאית. קומיטטוס בוצ'לריוס מרקולפוס (Marculfus) היה נזיר צרפתי מהדיאוקסיה של פריז, חי באזור שבשליטת כלוביס (בן דגובר) בסביבות 660 ואסף נוסחים (פורמולות) של טקסטים ששימשו להסדרת מערכות יחסים שונות ראו גם תרגום לאנגלית ב- A source book for mediæval history; selected documents illustrating the history of Europe in the Middle Age
ספרטק סנקט פטרבורג (כדורסל נשים)

ספרטק סנקט פטרבורג (ברוסית: ЖБК Спартак Санкт-Петербург) הוא שמו של מועדון כדורסל הנשים של ספרטק סנקט פטרבורג. הקבוצה זכתה באליפות ברית המועצות פעם אחת בלבד (ב-1974) והתמודדה בליגת העל הרוסית בכדורסל נשים מאז 1991. הקבוצה הוקמה בשנת 1935 אך לא הגיעה להישגים משמעותיים עד לעונת 1974 כשזכתה באליפות ברית המועצות. לאחר התפרקות ברית המועצות התמודדה באליפות רוסיה אך ללא הצלחות משמעותיות. בעונת 2010/2011 העפילה לגמר הליגה הבלטית, אך נכנעה לקבוצה "לוויצ'י אייסטאס" מקובנה, ליטא, בתוצאה 72:85. ב-2013 פורקה אך הוקמה מחדש בשנת 2016, עם לוגו ומדים חדשים. עד 2013 מדי הקבוצה היו תכולים. מאז 2016 השחקניות עוטות מדים אדומים. בעונת 2019/2020 העפילה לשלב שמינית גמר הגביע הרוסי בכדורסל נשים אך הפסידה לאוגמ"ק יקטרינבורג החזקה. בעונת 2020/2021 העפילה לראשונה לחצי גמר סופרליגה-1 וסיימה במקום השלישי. הליגה הבלטית בכדורסל נשים גמר: 2010/2011 אליפות ברית המועצות בכדורסל נשים זכייה (1): 1974 גביע רונקטי זכייה (4): 1972, 1973, 1974, 1975 אתר האינטרנט הרשמי של ספרטק סנקט פטרבורג ספרטק סנקט פטרבורג, ברשת החברתית אינסטגרם ספרטק סנקט פטרבורג באתר התאחדות הכדורסל הרוסית Ирина Плешакова: «Собираемся заявиться классом выше» Женский баскетбольный «Спартак» впервые победил в четвертьфинале Суперлиги-1 ערך זה הוא קצרמר בנושא כדורסל. אתם מוזמנים לתרום לוויקיפדיה ולהרחיב אותו.
השיטפונות בריו דה ז'ניירו (2011)

השיטפונות בריו דה ז'ניירו נגרמו על ידי כמויות משקעים יוצאות דופן שפקדו את מרכז מדינת ריו דה ז'ניירו בברזיל בין 11 ו-12 בינואר 2011. כמויות המשקעים שהיו גבוהות מהממוצע לחודש שלם, גרמו לשיטפונות ולמפולות בוץ, בהם מצאו את מותם 903 בני אדם. מדובר באחד מאסונות הטבע הקשים ביותר בהיסטוריה של ברזיל. מרבית הקורבנות היו תושבי הערים נובה פריבורגו (418 הרוגים) וטרזופוליס (354 הרוגים), וגם פטרופוליס, סומידורו וסאו ז'וזה דו ואלה דו ריו פרטו נפגעו קשות. ממשלת ריו דה ז'ניירו הסתייעה בחיל הים הברזילאי ובחברות פרטיות במאמצי החילוץ ובאספקת מוצרים בסיסיים, בהם מים נקיים. בעקבות האסון הורתה נשיאת ברזיל דילמה רוסף על הקצאת 780 מיליון ריאל (כ-470 מיליון דולר) לשיקום הנזקים. נזקי השיטפונות בטרזפוליס אולם ספורט בטרזפוליס אליו פונו תושבים שבתיהם נהרסו עובדי משרד הבריאות הברזילאי מביאים ציוד רפואי נזקי השיטפונות בנובה פריבורגו מדיה וקבצים בנושא השיטפונות בריו דה ז'ניירו בוויקישיתוף ערך זה הוא קצרמר בנושא ברזיל ובנושא אסונות. אתם מוזמנים לתרום לוויקיפדיה ולהרחיב אותו.
1776 בארצות הברית

1776 בארצות הברית הייתה השנה בה ארצות הברית הכריזה על עצמאותה ב-4 ביולי 1776. נשיא הקונגרס הקונטיננטלי השני: ג'ון הנקוק החל מ-2 ביולי 1776 4 ביולי – הכרזת העצמאות של ארצות הברית: ארצות הברית מכריזה באופן רשמי על עצמאותה מהאימפריה הבריטית. 9 ביולי – מלחמת העצמאות של ארצות הברית: המון זועם מפיל את פסלו של ג'ורג' השלישי בפארק בולינג גרין שבניו יורק. 27 באוגוסט – מלחמת העצמאות של ארצות הברית: קרב לונג איילנד: בקרב, אשר נערך באזור בו נמצאת כיום ברוקלין, הכוחות הבריטים בפיקודו של הגנרל ויליאם האו הביסו את הכוחות האמריקנים בפיקודו של הגנרל ג'ורג' וושינגטון. 9 בספטמבר – הקונגרס הקונטיננטלי השני קובע באופן רשמי כי שם המדינה החדשה יהיה ארצות הברית. 15 בספטמבר – מלחמת העצמאות של ארצות הברית: הקרב על מפרץ קיפ – פעולה צבאית אשר במהלכה פלש כוח בריטי של 12,000 חיילים בפיקודו של ויליאם האו לחלקו הדרומי של מנהטן. לקראת סוף היום הצליחו הבריטים להשתלט על העיר ניו יורק. במהלך הלחימה כוחות המילציה האמריקנים הלא מיומנים אשר אבטחו את האי נסוגו בבהלה ונטשו כלי נשק ואספקה חשובה. 16 בספטמבר – מלחמת העצמאות של ארצות הברית: קרב הארלם הייטס – קרב אשר התקיים באזור מנהטן בו נלחם כוח אמריקני בהיקף של כ-1,800 חיילים תחת פיקודו של הגנרל ג'ורג' וושינגטון בכוח בריטי בהיקף של כ-5,000 חיילים. הקרב הסתיים בניצחון אמריקני. היה זה הניצחון האמריקני הראשון במלחמת העצמאות של ארצות הברית. 11 באוקטובר – מלחמת העצמאות של ארצות הברית: הקרב על האי וואלקור: קרב ימי בין הבריטים והאמריקאים אשר התקיים במצר שבין האי וואלקור ליבשה. 28 באוקטובר – מלחמת העצמאות של ארצות הברית: קרב וייט פליינס 10-28 בנובמבר – המהפכה האמריקנית: הקרב על פורט קאמברלנד 16 בנובמבר – מלחמת העצמאות של ארצות הברית: קרב פורט וושינגטון 5 בדצמבר – ייסוד האחווה הראשונה – פי בטא קפא (ΦΒΚ) בקולג' ויליאן ומרי, בויליאמסבורג, וירג'יניה. 25 בדצמבר – מלחמת העצמאות של ארצות הברית: 2,600 חיילים אמריקנים בפיקודו של הגנרל ג'ורג' וושינגטון חוצים את נהר הדלאוור ומבצעים מתקפת פתע בטרנטון שבניו ג'רזי. 26 בדצמבר – מלחמת העצמאות של ארצות הברית: קרב טרנטון 4 ביולי: ארצות הברית מכריזה באופן רשמי על עצמאותה מהאימפריה הבריטית. 4 ביולי: מסמך הכרזת העצמאות של ארצות הברית 9 ביולי: המון זועם מפיל את פסלו של ג'ורג' השלישי בפארק בולינג גרין שבניו יורק. 27 באוגוסט: קרב לונג איילנד 11 באוקטובר: הקרב על האי וואלקור 25 בדצמבר: 2,600 חיילים אמריקנים בפיקודו של הגנרל ג'ורג' וושינגטון חוצים את נהר הדלאוור ומבצעים מתקפת פתע בטרנטון שבניו ג'רזי. 26 בדצמבר: קרב טרנטון 4 ביולי – אית'ן אלן בראון, מושל אוהיו השביעי (נפטר ב-1852) 30 באוקטובר – ג'ורג' ביב, מזכיר האוצר של ארצות הברית וסנאטור מטעם קנטקי (נפטר ב-1859) 22 בספטמבר – נייתן הייל, חייל בצבא הקונטיננטלי שהוצא להורג על ידי הבריטים עקב היותו מרגל (נולד ב-1755)